# УВОД

Локални акциони план запошљавања Градске општине Севојно за 2016. годину (у даљем тексту: ЛАПЗ) представља основни инструмент спровођења активне политике запошљавања у 2016. години. Њиме се дефинишу циљеви и приоритети политике запошљавања и утврђују програми и мере који ће се реализовати, како би се достигли постављени циљеви и омогућило одрживо повећање запослености.

Правни основ за утврђивање ЛАПЗ-а представља Закон о запошљавању и осигурању за случај незапослености ("Службени гласник РС", број 36/09 и 88/10) и Национални акциони план запошљавања за 2016. годину(„Службени гласник РС”, број 82/2015) којим је дефинисано спровођење активне политике запошљавања у 2016. години. Поред тога, приликом израде овог документа узети су у обзир и захтеви дефинисани Законом о професионалној рехабилитацији и запошљавању особа са инвалидитетом.

При изради ЛАПЗ-а Градске општине Севојно за 2016. годину узети су у обзир циљеви, приоритети и смернице Европске стратегије 2020. које се односе на запошљавање и којом паметан, одржив и инклузивни раст економије ствара могућност за висок ниво запослености, продуктивности, социјалну и територијалну кохезију, као и циљеви, приоритети и планиране активности дефинисани Националном стратегијом запошљавања 2011-2020. године.

У дефинисање и израду ЛАПЗ-а укључени су социјални партнери, релевантне институције и актери, како би се различитим приступима омогућило свестрано сагледавање и приликом реализације планираних програма и мера остварили резултати са додатном вредношћу.

Локалним акционим планом за запошљавање града Ужица за 2016. годину обухваћена је и Градска општина Севојно, али је на основу потреба локалне заједнице израдила и сопствени ЛАПЗ како би од средстава из буџета за 2016. годину учествовала у суфинансирању и спроводила додатне мере активне политике запошљавања на територији Градске општине Севојно , које нису у колизији са мерама активне политике запошљавања града Ужица-односно не подразумевају укључење истих лица у планиране мере.

.

# АНАЛИЗА СТАЊА


# ГЕОГРАФСКИ ПОЛОЖАЈ И САОБРАЋАЈНА ПОВЕЗАНОСТ


Град Ужице се налази на тромеђи Црне Горе, Босне и Херцеговине и Србије, у срцу југоисточне Европе, где недовољно развијена саобраћајна инфраструктура отежава приступ домаћем и међународном тржишту. Градску општину Севојно чини само насеље Севојно, мада је по иницијалној верзији требало да обухвата и насеља Горјани, Злакуса и Крвавци. Према попису становништва из 2011.године, Севојно чини 7101 становника.

Севојно је индустријско насеље удаљено 6 километара од Ужица.

Најзначајнији путни саобраћајни правац пролази јужно од реке Ђетиње у правцу исток-запад и преко њега се остварује веза са саобраћајним правцем Чачак – Пожега - Вишеград (Босна и Херцеговина). Ужице је у правцу север-југ преко ДП I реда бр. 21 повезано са градовима Ваљево, Косјерић у правцу севера, односно са Златибором и Црном Гором ка југу..

И поред постојања железничке пруге Београд - Бар, недостатак ауто пута значајно утиче на локалну привреду и на потенцијалне инвеститоре. Изградња ауто пута, реконструкција и активирање аеродрома Поникве препознати су као приоритетни пројекти не само локалног, већ и регионалног карактера.





*Слика 1: Путна мрежа у југоисточној Европи*

*Извор: Вишегодишњи плански документ ЕУ 2009- 2013.*



*Слика 2. Железничка мрежа у југоисточној Европи*

*Извор: Вишегодишњи плански документ ЕУ 2009- 2013.*

У табели 1. може се видети удаљеност Градске општине Севојно од већих градова у окружењу:

|  |  |  |
| --- | --- | --- |
| **Град** | **Популација** | **Удаљеност** |
| Београд | 2.000.000 | 200 км |
| Сарајево | 600.000 | 190 км |
| Подгорица | 250.000 | 240 км |
| Скопље | 700.000 | 380 км |
| Ниш | 300.000 | 230 км |
| Нови Сад | 300.000 | 260 км |

*Табела 1. – Раздаљине између Градске општине Севојно и већих градова у региону изражене у километрима*

* 1. **ДЕМОГРАФСКА СЛИКА**

Кључне  демографске карактеристике Градске општине Севојно:

Према подацима Републичког завода за статистику из 2011. године:

* у Градској општини Севојно, на површини од 19.55км² живи 7.101 становника, тако да је просечна густина насељености 363 становника/км².;
* просечна старост становника Градске општине Севојно је 37,9 година;
* Од укупног броја становника, 98%  чини српско становништво. Поред српског становништва на подручју града Ужица живе и: Црногорци, Југословени, Хрвати, Роми, Македонци, Муслимани, Словенци, Мађари, Руси, Бошњаци,Словаци, Буњевци, Русини, Албанци, Немци, Украјинци и Бугари;
  1. **ОБРАЗОВНИ КАПАЦИТЕТИ**
     1. **Образовна структура становништва**

У табели 3. приказана је образовна структура становништва града Ужица са Градском општином Севојно између два пописа.

|  |  |  |  |  |  |  |
| --- | --- | --- | --- | --- | --- | --- |
|  | **Попис 2002** | | | **Попис 2011** | | |
| укупно | младићи | девојке | укупно | младићи | девојке |
| Укупно становништво 15 и више година | 69.964 | 33.983 | 35.981 | 67.503 | 32.558 | 34.945 |
| Без школске спреме | 3.536 | 466 | 3.070 | 1.574 | 113 | 1.461 |
| Непотпуно основно образовање | 8.085 | 3.026 | 5.059 | 5.587 | 1.701 | 3.886 |
| Основно образовање | 17.043 | 7.818 | 9.225 | 13.564 | 6.265 | 7.299 |
| Средње образовање | 32.915 | 18.259 | 14.656 | 35.834 | 19.365 | 16.469 |
| Више образовање | 3.682 | 1.875 | 1.807 | 4.372 | 2.094 | 2.278 |
| Високо образовање | 4.336 | 2.311 | 2.025 | 6.380 | 2.944 | 3.436 |
| Непознато | 367 | 228 | 139 | 192 | 76 | 116 |

*Табела 3. Упоредни преглед образовне структуре становништва између два пописа*

*Извор:Републички завод за статистику - РЗС*

Према расположивим подацима РЗС из 2011. године, структура становништва старог 15 и више година , према степену школске спреме, може се закључити да је:

* 2,3% становништва без школске спреме
* 20% има само основно образовање
* 53% становништва је са завршеном средњом школом
* 6,5% има више, а 9,5% високо образовање.
* 69% становништва преко 15 година има средње више или високо образовање.
* На основу података из пописа становништва из 2011. године 8,3% становништва града Ужица преко 15 година нема основно образовање.

**Неписмена лица** - Када су у питању неписмена лица, у граду Ужицу, према попису из 2011 године, 1025 лица старо 10 и више година је регистровано као неписмено, односно 1,44 % становништва. Од укупног броја неписмених лица 2,58% су жене, а 0,23% су мушкарци. Неписмених младих, узраста од 10-14 година регистровано је 8, младих узраста од 15-19 година регистровано је 7 и од 20-34 године регистровано је 27 младих. Учешће неписмених у укупном становништву старости 10 и више година у руралном подручју износи 3,83%, а у градском подручју 0,7%.

У табели 4. приказана структура становништва према компјутерској писмености и полу.

|  |  |  |  |  |
| --- | --- | --- | --- | --- |
| **Категорије** |  | **ГРАД УЖИЦЕ** | | |
| **УКУПНО** | **Компјутерски писмена лица** | **Лица која делимично познају рад на рачунару** | **Компјутерски неписмена лица** |
| **УКУПНО** | **67.503** | **24.507** | **9.677** | **33.319** |
| **мушкарци** | 32.558 | 12.037 | 5.010 | 15.511 |
| **жене** | 34.945 | 12.470 | 4.667 | 17.808 |

*Табела 4****.*** *Структура становништава старог 15 година и више према компјутерској писмености и полу / попис 2011*

*Извор:Републички завод за статистику - РЗС*

Када су у питању подаци о компјутерској писмености, од укупног броја становника старости 15 и више година у граду Ужицу:

* 49,35% становништва се изјаснило као компјутерски неписмено,
* 14,33% становништва делимично познаје рад на рачунару,
* 36,3% становништва се изјаснило да су компјутерски писмени,
* 26,38% компјутерски неписмена лица чине жене,
* 22,97% компјутерски неписмена лица чине мушкарци.

У табели 5. приказан је капацитет образовних институција.

|  |  |  |  |
| --- | --- | --- | --- |
|  | Број установа | Број образовних профила | Број ученика/студената |
| Предшколска установа | 9 објеката  (2 објекта у изградњи, капацитет 250 деце) | / | 1.872 |
| Основна школа | 9 | / | 5.716 |
| Mузичка школа | 1 | / | основна 404 |
| 2 | средња 40 |
| Специјализована школа | 1  ОШ за образовање ученика са сметњама у развоју | / | 31 |
| Средња школа | 6 | 13 подручја рада  64 образовна профила  (53+11 у специјалним одељењима техничких школа) | 3893 |
| Висока Пословно Техничка школа струковних студија | 1 | 6 основне студије и 7 специјалистичке студије | 1240 |
| Факултет | 1 | 2 | 1000 |
| Консултативни центар приватних универзитета | 2 | 1 | 180 |

*Табела 5. Капацитети образовних инситуција града Ужица 2015/2016*

Неравнотежа између понуде и тражње на тржишту рада карактеристична је за земље у транзицији. Она представља неусклађеност структуре односно неусклађеност између понуде и тражње за радном снагом у погледу занимања и образовања, квалификација или вештина и компетенција.

С друге стране, највећи број незапослених према подручјима рада (ако не рачунамо лица без занимања) је евидентиран у трговини, угоститељство и туризаму, економији, праву и администрацији, машинству и обради метала. Оваква структура је условљена управо структуром средњих школа, као и структуром привреде у претходном периоду али и бројем технолошких вишкова. Несинхронизација између привреде и образовања је један сегмент одлике незапослених образовних профила, други је неформално образовање које остаје ван система – квалификације стечене на овакав начин се не вреднују приликом запошљавања. Премда су средње стручне школе увелико у реформама остале прилично по страни и без усклађености са ЕУ 2020 и увођења предузетничког учења као кључне професионалне компетенције, редовним системом школства овај проблем ће наставити да се развија.

Имајући у виду наведено, закључујемо да образовни систем није усклађен са новим захтевима привреде и да је неопходно доста радити на праћењу и коришћењу релевантних података са тржишта рада у циљу планирања уписа. Исто тако, неопходно је пратити потребе привреде и у континуитету прилагођавати понуду образовних профила.

Регионална привредна комора Ужице, већ дуги низ година, преко Одбора за науку, образовање, проналазаштво и иновације, активно прати потребе привреде за кадровима у Региону. С обзиром на чињеницу да је неусклађеност понуде и тражње на тржишту радне снаге у Србији један од великих проблема који оптерећује пословање привредних субјеката, као и неопходност унапређења струковног образовања и усклађивања квалификација и знања која се нуде са потребама тржишта рада, Привредна комора Србије је, заједно са РПК Ужице покренула активности на увођењу дуалног модела образовања у образовни систем Србије. У том циљу крајем 2015. године у РПК Ужице представљена је Студија изводљивости увођења дуалног образовања у систем средњег стручног образовања у Србији. У Студији изводљивости, чију је израду кроз ГИЗ пројекат, подржало и Савезно министарство за економску сарадњу и развој Немачке, представљени су услови и могућности увођења дуалног образовања у Србији и дате су препоруке које ће бити размотрене од стране привредника, и свих осталих заинтересованих страна.

* 1. **ПРИВРЕДА**

Привредна активност се одвија у 11 сектора, али највећи утицај на привредна кретања имају предузећа из прерађивачке индустрије, грађевинарства и трговине. Водеће гране су металска индустрија, прерада обојених метала, текстилна и дрвна индустрија. Носиоци привредне активности су: Ваљаоница бакра -Севојно, Импол – Севал Севојно , Јединство – Севојно, Путеви - Ужице, Први партизан – Ужице.

У области привреде највећи значај за развој имају индустрија, туризам, грађевинарство и пољопривреда (воћарство и сточарство), саобраћај и везе. Од укупних пољопривредних површина града Ужица, 29% је под пашњацима, 30% под ливадама који су погодни за развој овчарства и говедарства, 15,4% под воћњацима и 22,38% под ораницама и баштама. У последњем периоду приметно је повећање пољопривредних површина под воћњацима, пошто становништво има све већу перспективу у садњи малине.

**2.4.1 Инструменти локалног економског развоја**

**Одељење за локални економски развој** у граду Ужицу послује у оквиру Градске управе за послове финансија рачуноводства и привреде. Задатак одељења је првенствено сардања са локалном привредом. На овај начин, одељење је у сваком моменту упознато са могућностима и потребама локалне привреде и на тај начин дефинишу се планови и документи за даљи развој постојећих и привлачење нових инвеститора. Осим тога, задатак одељења је припрема развојних стратегија из различитих области, као и припрема и реализација развојних пројеката финансираних од стране домаћих и страних организација и институција.

**Бизнис инкубатор центар д.о.о.** налази се поред магистралног пута Београд - Ужице, у Индустријској зони Л у **Севојну**, 5km од Ужица. Располаже пословним простором од 1600 m², у оквиру кога се налази двадесет пословних јединица површине од 22 m² до 116 m², седам канцеларијских јединица од 15m² до 30 m², као и административни део са конференцијском салом.

Бизнис инкубатор обезбеђује подршку младим привредним субјектима, који су основани у протекле три године од дана конкурисања за простор у Инкубатору. Оваква правна лица стичу право на циклус од четири године у виду субвенционисане цене закупа пословног простора, административне и техничке помоћи и обука.

Бизнис инкубатор је систем који помаже предузетницима да у првим годинама пословања опстану на тржишту, као и у подстицају и развоју предузетничког духа ког младих, ради покретања сопственог бизниса, а све у циљу смањења незапослености.

Делатности које подржава инкубатор су производне, иновативне и интелектуалне. Поред подршке привредних субјеката у склопу инкубатора, Бизнис инкубатор центар Ужице омогућава саветовања и обуке потенцијалним предузетницима, као и привредним субјектима који већ обављају своју делатност на тржишту.

Бизнис инкубатор у оквиру својих просторија поседује и салу за састанке и презентације, заједничке просторије за станаре, (комплет опремљене чајне кухиње, канцеларију за станаре са рачунарима и неограничен приступ интернету, гардероба, туш кабине, као и друге заједничке просторије, апарате и уређаје који су потребни за нормално и функционално обављање пратећих потреба станара).

**Слободна зона Ужице.** Као резултат ЈПП града Ужица са Ваљаоницом бакра АД **Севојно** и компанијом Импол Севал АД, 2010. године формирана је Слободна зона Ужице, једна од 13 у Србији, у индустријској зони **Севојно Л**, поред државног пута Ужице-Београд.



*Слика 3. Једна од расположивих локација у оквиру Слободне зоне (означена бојом)*

У оквиру Слободне зоне постоји низ подстицаја за улагање.

У табели 6. приказане су Мере у циљу подстицања развоја привреде у граду Ужицу

|  |  |
| --- | --- |
| **Ред.број** |  |
| 1. | **Погодности пословања у Слободној Зони Ужице са седиштем на подручју ГО Севојно** |
| * Фискалне погодности (ослобађања од свих пореских оптерећења за директне стране инвестиције, ПДВ-а,  такси и пореза локалне самоуправе) * Ослобођења од плаћања царине за увоз  опреме, сировина и репроматеријала  за производњу намењену извозу, грађевинског материјала намењеном за изградњу инфраструктуре у слободној зони и др. * Ослобађање од плаћања ПДВ-а на набавку енергената (електрична енергија, гас, мазут и угаљ) * Финансијске погодности (слободан проток капитала, профита и дивиденди) * Ефикасна администрација у слободној зони * Једноставна и брза царинска процедура (у слободним зонама се налазе испоставе Управе царина) * Локалне субвенције код коришћења инфраструктура (ниске цене и јефтин сервис) * Пружање сета услуга корисницима по повлашћеним ценама (организација транспорта, претовар, утовар, шпедитерске услуге, агенцијске услуге, услуге осигурања и реосигурања, банкарски послови и др. |
| 2. | **Опште погодности ослобађања плаћања ПДВ-а:** |
| * На добра која се у оквиру царинског поступка привремено увозе и активно оплемењују са системом одлагања * На добра која се привремено увозе и извозе у непромењеном стању * На добра за која је одобрен поступак прераде под царинском контролом * На добра за која је одобрен транзит * На добра за која је одобрен поступак складиштења * На добра која су ослобођена плаћања царине и царинских дажбина на основу царинског закона * На промет добара и услуга између корисника у оквиру зоне |

*Табела 6. Олакшице за инвеститоре;*

*Извор:Слободна Зона Ужице*

**Регионална развојна агенција Златибор** – организација заснована на знању и катализатор процеса социо-економског развоја Златиборске области.

Мисија РРА Златибор је да допринесе одрживом социо-економском развоју и стабилности Златиборске области, подстицањем конкурентних заједница погодних за живот, рад и пословање, применом стратешког планирања, промоцијом погодног пословног окружења, маркетингом територије и реализацијом развојних иницијатива заједнице.

РРА Златибор иницира и омогућава одрживо регионално партнерство одговорних и отворених носилаца социо-економског развоја Златиборске области. Професионалном подршком у анализама, консултацијама са интересним групама и дискусијама, помаже у креирању приоритета и примени мера регионалног развоја.

**2.5. НЕЗАПОСЛЕНОСТ**

**2.5.1 Кретање незапослености**

Крајем децембра 2015. године према подацима Националне службе за запошљавање, на територији града Ужица, заједно са Градском општином Севојно је евидентирано 4.873 активних незапослених лица што је за 6,5% мање него у истом месецу 2014.године, од којих је је 226 особа са инвалидитетом односно 173 особе са инвалидитетом које желе посредовање. У Градској општини Севојно , крајем децембра 2015. године према подацима Националне службе за запошљавање регистровано је 495 активно незапослених лица.

|  |  |  |  |  |  |  |  |
| --- | --- | --- | --- | --- | --- | --- | --- |
| **Година** | **Тражиоци запослења** | **Активна незапослена лица** | **Привремено неспособни или неспремни за рад** | **Странци** | **Привремени и повр. послови** | **Запослени који траже пром. запослења** | **Друга лица која траже промену запослења** |
| 2013 | 7295 | 5976 | 1147 | 5 | 131 | 4 | 37 |
| 2014 | 7016 | 5212 | 1514 | 5 | 231 | 7 | 47 |
| 2015 | 6750 | 4873 | 1484 | 6 | 315 | 10 | 62 |
| **Севојно** | **641** | **459** | **139** | **0** | **38** | **0** | **5** |

*Табела 7. Структура лица која траже запослење уГрадској општини Севојно, децембар 2015.године*

*Извор: НСЗ, филијала Ужице*

Оно што уочавамо у табели број 7. је податак да је у 2015. у односу на 2014.годину, повећан број тражилаца запослења који су ангажовани на привременим и повременим пословима, док се број привремено неспособних или неспремних смањује.

**2.5.2 Старосна структура активних незапослених**

На подручју града Ужица (укључујући **Градску општину Севојно**), посматрано према старости, највеће учешће у регистрованој незапослености имају лица између 25-29 година (13,6%), затим 50-54 година (13,5%), 45-49 године (12,2%), затим следе лица између 35-39 година (11,5%), 30-34 година (11,4%), 40-44 година старости (11,1%), 55-59 година (11%) , 20-24 година (9,7%), 60-64 година (4,1%) и 15-19 године (1,9%).

У табели 8. приказан је упоредни преглед незапослених лица према годинама старости у граду Ужицу.

|  |  |  |  |  |
| --- | --- | --- | --- | --- |
| **Категорија** | **Град Ужице** | | | |
| Године старости | 2014 (децембар) | | 2015(децембар) | |
| Укупно незапослених | Укупно незапослених у % | Укупно незапослених | Укупно незапослених у % |
| 15-19 | 97 | 1,8 | 95 | 1,9 |
| 20-24 | 513 | 9,8 | 471 | 9,7 |
| 25-29 | 748 | 14,3 | 662 | 13,6 |
| 30-34 | 614 | 11,8 | 556 | 11,4 |
| 35-39 | 545 | 10,4 | 563 | 11,5 |
| 40-44 | 571 | 10,9 | 539 | 11,1 |
| 45-49 | 640 | 12,3 | 594 | 12,2 |
| 50-54 | 749 | 14,4 | 660 | 13,5 |
| 55-59 | 552 | 10,6 | 532 | 11 |
| 60-64 | 183 | 3,5 | 201 | 4,1 |

*Табела 8. Упоредни преглед незапослених лица према годинама старости 2014/2015град Ужице*

*Извор: НСЗ, филијала Ужице*

У табели 9. приказана је старосна структура незапослених по полу у децембру 2015. године.

|  |  |  |  |
| --- | --- | --- | --- |
| **ГРАД УЖИЦЕ (са Градском општином Севојно)** | | | |
| Године старости | Укупно незапослених | **Жене** | **Мушкарци** |
| 15-19 | 95 | 35 | 60 |
| 20-24 | 471 | 213 | 258 |
| 25-29 | 662 | 393 | 269 |
| 30-34 | 556 | 355 | 201 |
| 35-39 | 563 | 350 | 213 |
| 40-44 | 539 | 331 | 208 |
| 45-49 | 594 | 348 | 246 |
| 50-54 | 660 | 364 | 296 |
| 55-59 | 532 | 264 | 268 |
| 60-65 | 201 | 31 | 170 |

*Табела 9. Старосна структура незапослених по полу децембар 2015 година. Град Ужице*

*Извор: НСЗ, филијала Ужице*

На територији града Ужица најзаступљеније групације незапослених по старосној структури су млади од 25 до 29 година и лица старости од 50 до 54 године. Од укупног броја незапослених 55,1% су жене, од којих највеће учешће имају жене старости између 25-29 година (8,1%). Према старосној структури назапослених мушкараца, највеће учешће имају мушкарци од 50 до 54 година живота (6,1%).

**2.5.3 Активна незапослена лица према образовној структури**

Ако посматрамо структуру активно незапослених лица у граду Ужицу, према стручној спреми и полу, долазимо до закључка да је у децембру месецу 2015. године:

* највише незапослених лица са четвртим степеном стручне спреме (28,9%) или 1.407,
* највећи број незапослених жена са четвртим степеном стручне спреме (17,9%) или 872,
* највећи број назапослених мушакараца са трећим степеном стручне спреме (16,5%) или 803.

У табели 10. **Приказана је структура незапослених лица у Градској општини Севојно, према степену образовања на крају децембра 2015. године.**

|  |  |  |  |  |
| --- | --- | --- | --- | --- |
| **Незапослена лица Градска општина Севојно** | | | | |
| **Категорије** |  | **УКУПНО** | **ЖЕНЕ** | **МУШКАРЦИ** |
| **УКУПНО** | **459** | **261** | **198** |
| **Степен стручне спреме** | I | 67 | 41 | 26 |
| II | 16 | 11 | 5 |
| III | 140 | 59 | 81 |
| IV | 145 | 94 | 51 |
| V | 5 | 1 | 4 |
| VI-1 | 24 | 15 | 9 |
| VI-2 | 19 | 14 | 5 |
| VII-1 | 43 | 26 | 17 |

*Табела 10****.****Структура незапослених лица у Градској општини Севојно, према степену образовања у 2015. години*

*Извор: Национална служба за запошљавање, филијала Ужице*

**2.5.4 Структура према старости, полу и дужини чекања на евиденцији**

Табела 11. приказује структуру незапослених према старости, трајању незапослености и полу на крају децембра 2015. године.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | **Незапослена лица** | | **Просечна старост (година)** | | **Просечна дужина тражења посла (месеци)** | |
|
|
| **Укупно** | **Жене** | **Укупно** | **Жене** | **Укупно** | **Жене** |
| **Степен стручне спреме** | **УКУПНО** | **459** | **261** | **41.14** | **40.80** | **36.96** | **39.89** |
| **I** | 67 | 41 | 45.16 | 46.39 | 40.15 | 44.69 |
| **II** | 16 | 11 | 49.56 | 50.91 | 51.40 | 51.01 |
| **III** | 140 | 59 | 41.83 | 39.54 | 38.68 | 37.20 |
| **IV** | 145 | 94 | 41.12 | 42.37 | 39.02 | 44.02 |
| **V** | 5 | 1 | 54.20 | 33.00 | 14.65 | 7.83 |
| **VI-1** | 24 | 15 | 40.46 | 42.13 | 44.40 | 51.03 |
| **VI-2** | 19 | 14 | 26.21 | 25.79 | 16.96 | 20.72 |
| **VII-1** | 43 | 26 | 35.00 | 32.54 | 21.32 | 23.87 |

*Табела 11. Структура незапослених према старости, трајању незапослености и полу на крају децембра 2015. год. Град Ужице*

*Извор: НСЗ, филијала Ужице*

* 1. **ЗАПОСЛЕНОСТ**

У 2015.години на подручју Града Ужица са евидинције филијале Ужице укупно је запослено по разним основама 2473 лица. Током децембра 2015. године, по разним основама, радни однос је засновало 794 лицa од којих се 207 лица водило на евиденцији НСЗ- филијала Ужице. На неодређено време запослило се 71 лице, а на одређено 723 лица. Од укупног броја запослених 43,3% су биле жене.

Највише запослења остварено је у области: прерађивачке индустрије, трговине на  велико и мало, здравства  и социјалног рада, грађевинарства и области  саобраћаја и веза.

На основу табеле 12. може се видети број пријављене потребе за запошљавањем по месецима.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Месеци 2015 | I | II | III | IV | V | VI | VII | VIII | IX | X | XI | XII |
| Број пријављених потреба за запошљавањем | 17 | 32 | 37 | 54 | 56 | 37 | 51 | 201 | 45 | 51 | 85 | 26 |

*Табела 12.Пријављене потребе за запошљавањем по месецима у 2015. год. Град Ужице*

*Извор: НСЗ, филијала Ужице*

Према подацима НСЗ – филијала Ужице, у 2015. години, број пријављених потреба за запошљавањем, од стране послодаваца, био је највећи у августу месецу, а најмањи у месецу јануару.

На основу табеле 13. може се видети удео запослених у правним лицима и приватним предузетницима.

|  |  |  |
| --- | --- | --- |
|  | Град Ужице  30. септембар 2015. године | Удео у укупном броју запослених (%) |
| Број запослених | 24.604 | 100 |
| Запослени у правним лицима (привредна друштва, предузећа, установе, задруге и друге организације) | 20.372 | 82,8 |
| Приватни предузетници (лица која самостално обављају делатност) и запослени код њих | 3.830 | 15,57 |
| Регистровани индивидуални пољопривредници | 402 | 1,63 |
| Број запослених на 1000 становника | 322 |  |

*Табела 13. Удео запослених у правним лицима и приватним предузетницима на територији града Ужица, 2015.год.*

*Извор: Републички завод за статистику (Статистика запослености и зарада, 29.01.2016.)*

Према подацима Републичког завода за статистику (*Статистика запослености и зарада , Саопштење од 29.01.2016.год.*) у септембру 2015. године, на подручју града Ужица број запослених је износио 24.604 лица, од којих у правним лицима 20.372, приватних предузетника и запослени код њих 3.830 лица и регистрованих индивидуалних пољопривредника 402, што показује табела 13.

У табели 14. може се видети упоредни преглед броја запослених по секторима на територији града Ужица

|  |  |  |  |  |  |  |
| --- | --- | --- | --- | --- | --- | --- |
|  | Број радника у предузећима  укупно | | | Удео у укупном броју радника у предузећима (%)укупно | | |
| 2014. | 30. септембар  2015. | Просек у 2015. | 2014. | 30. септембар  2015. | Просек у 2015. |
| УКУПНО | 21.486 | 24.202 | 23.803 | 100 | 100 | 100 |
| Пољопривреда,шумарство и рибарство | 135 | 155 | 153 | 0,63 | 0,64 | 0,64 |
| Рударство | 34 | 57 | 54 | 0,15 | 0,24 | 0,23 |
| Прерађивачка индустрија | 4.922 | 6.814 | 6.784 | 22,91 | 28,15 | 28,50 |
| Снабдевање ел. енергијом, гасом и паром | 272 | 304 | 297 | 1,26 | 1,25 | 1,25 |
| Снабдевање водом и управљање отпадним водама | 664 | 606 | 605 | 3,09 | 2,50 | 2,54 |
| Грађевинарство | 1.563 | 2.170 | 2.094 | 7,27 | 8,97 | 8,80 |
| Трговина на велико и мало и поправка моторних возила | 1.311 | 3.114 | 3.104 | 6,10 | 12,87 | 13,04 |
| Саобраћај и складиштење | 1.342 | 2.280 | 2.056 | 6,25 | 9,42 | 8,63 |
| Услуге смештаја и исхране | 73 | 682 | 680 | 0,43 | 2,82 | 2,86 |
| Информисање и комуникација | 362 | 408 | 427 | 1,68 | 1,69 | 1,79 |
| Финансијске делатности и делатности осигурања | 344 | 462 | 469 | 1,6 | 1,91 | 1,97 |
| Пословање некретнинама | 22 | 7 | 7 | 0,10 | 0,03 | 0,03 |
| Стручне,научне,иновационе и техничке делатности | 290 | 540 | 511 | 1,34 | 2,23 | 2,15 |
| Административне и помоћне услужне делатности | 220 | 429 | 435 | 1,02 | 1,77 | 1,83 |
| Државна управа и обавезно социјално осиурање | 842 | 1.680 | 1670 | 3,91 | 6,94 | 7,02 |
| Образовање | 1.441 | 1.345 | 1.357 | 6,71 | 5,56 | 5,70 |
| Здравствена и социјална заштита | 2.490 | 2.461 | 2.442 | 11,59 | 10,17 | 10,26 |
| Уметност,забава и рекреација | 258 | 303 | 297 | 1,2 | 1,25 | 1,25 |
| Остале услужне делатности | 62 | 385 | 360 | 0,28 | 1,59 | 1,51 |

*Табела 14. Запослени у правним лицима (привредна друштва, предузећа, задруге, установеи друге организације) и приватни предузетници и запослени код њих*

*Извор: Републички завод за статистику ,Статистика запослености и зарада,* *29.01.2016.*

Анализом  података који говоре о структури запослених према секторима  делатности, од укупног броја запослених у Граду Ужицу, видимо да је у следећих 7 сектора делатности запослено 81,95% лица и то:

* 28,50% прерађивачкој индустрији
* 13,04% у трговини на  велико и мало
* 10,26% у области здравства  и социјалног рада
* 8,80% у грађевинарству
* 8,63% у области  саобраћаја и веза
* 7,02% у државној управи (установама и предузећима) и соц.осигурању
* 5,70% у образовању

Закључци:

* у просеку 21,9% лица која траже запослење се изјашњавају као привремено спречени и неспремни за рад, што може бити показатељ њиховог ангажовања у „раду на црно“
* по годинама старости највеће учешће у броју активно незапослених, су лица старости између 25- 29 и између 50-54 године;
* сваки трећи еведентирани незапослени је старији од 50 година;
* у укупном броју незапослених жене учествују са 55 %;
* 25,2% од укупног броја активних незапослених лица су млади до 29 година
* укупна квалификациона структура незапослених се побољшава, па је 79,60% незапослених лица „стручно“ (од трећег до седмог степена стручности);
* у квалификационој структури незапослених најзаступљенија су лица са III и IV степеном стручности с тим што је њихов број смањен у односу на претходну годину док je зa лица са V, VI и VII степеном уочљив тренд смањења у укупном броју незапослених;
* чак 21,5% активних незапослених су лица са ВШС И ВСС и у овим степенима преовлађују жене са 67%;
* запосленост у Граду Ужицу у 2015. години је у порасту у односу на 2014. годину за око 10%;
* учешће запослених у радно способном становништву износило је 45,38% у 2015.години, што показује тенденцију повећања у односу на претходне године;
* учешће незапослених лица у радно способном становништву износило је 12,86% у 2015. години, што показује тенденцију смањења је односу на претходне године;

Од укупног броја запослених:

* 15,57% су предузетници и запослени код њих, с тим што је код ове категорије у послење две године уочљиво смањење броја запослених;
* 82,8% су запослени у правним лицима (привредна друштва, предузећа, установе, задруге и друге организације), с тим што је код ове категорије у послење две године уочљиво повећање броја запослених;
* 1,63% су регистровани индивидуални пољопривредници

**3. SWOT АНАЛИЗА**

*3.1. SWОТ* анализа *-* процена ризика и потенцијала тржишта рада

|  |  |
| --- | --- |
| **Снаге** | **Слабости** |
| * Повољан географски положај града * Довољан број младих стручно оспособљених * Постојање Локалног савета за запошљавање * Образовна структура незапослених изнад републичког просека * Постојање Бизнис инкубатор центра * Искуство у партнерском приступу решавању проблема на локалном нивоу * Постојање образовних институција * Издвојена средства из буџета Градаске општине Севојно за стимулисање запошљавања * Постојање Слободне зоне Севојно | * Недостатак нових инвестиција * Велики број старијих незапослених лица * Млади високо образовани се не враћају у општину по завршетку факултета * Неадекватне вештине и компетенције незапослених лица * Расте број младих незапослених до 29 година * Образовне институције продукују кадрове неусклађене са потребама тржишта рада * Висок ниво удела жена у укупној незапослености који бележи континурани раст * Предрасуде према радној способности незапослених лица старијих од 50 година, као и према радној способности ОСИ * Недовољно радних места за особе са инвалидитетом * Недовољно стимулативних мера за незапослена лица која желе да самостално отпочну „бизнис“ |
| Могућности | Претње |
| * Републички фондови за стимулисање развоја привреде * Инвеститори који су спремни да уложе свој капитал на територији Градске општине Севојно * Развој инфраструктуре * Поједностављење процедура за започињање приватног бизниса, * Смањење пореза и доприноса * Повлачење средстава из ЕУ фондова | * Слабљење привредне активности-опасност од настанка нових технолошких вишкова * Смањење броја радних места * Одлив кадрова * Тренутна економска криза у земљи |

*Табела 15. SWOT анализа*

**КЉУЧНИ ПРОБЛЕМИ:**

* Недовољно смањење укупне незапослености;
* Недовољан раст укупне запослености;
* Неразвијена пословна инфраструктура;
* Недовољно развијени капацитети на нивоу локалне заједнице за креирање и имплементацију политике запошљавања;
* Висок ниво удела жена у укупној незапослености који бележи континирани раст;
* Удео старијих од 50 година у укупној популацији незапослених бележи раст;
* Недовољно радних места за особе са инвалидитетом;
* Неадекватне квалификације незапослених лица;
* Расте број младих незапослених до 29 година;
* Недовољно стимулативних мера за незапослена лица која желе да самостално отпочну „бизнис“.

1. **ЦИЉЕВИ И ЗАДАЦИ ПОЛИТИКЕ ЗАПОШЉАВАЊА НА ТЕРИТОРИЈИ ГРАДСКЕ ОПШТИНЕ СЕВОЈНО ЗА 2016. ГОДИНУ**

Циљеви и задаци политике запошљавања на територији Градске општине Севојно за 2016. годину су:

* + повећање запослености,
  + унапређење квалитета радне снаге кроз програме обука,
  + подстицај послодавцима да запошљавају незапослена лица укључујући теже запошљива
  + подстицање запошљавања теже запошљивих категорија,
  + борба против дискриминације посебно погођених група приликом запошљавања,
  + отварање нових радних места и подстицање предузетништва и самозапошљавања,
  + промоција и организовање јавних радова,
  + активан приступ Града у области запошљавања,
  + учешће у финансирању програма и мера активне политике запошљавања из републичког буџета,
  + спровођење мера из Акционог плана и јачање улоге Локалног савета за запошљавање,
  + јачање капацитета Градске општине Севојно у циљу индивидуалног спровођења мера активне политике запошљавања.

**5. МЕРЕ АКТИВНЕ ПОЛИТИКЕ ЗАПОШЉАВАЊА ГРАДСКЕ ОПШТИНЕ СЕВОЈНО ЗА 2016. ГОДИНУ**

Средства за реализацију мера активне политике запошљавања планирана су Одлуком о буџету Градске општине Севојно за 2016. годину.

Средства се додељују на основу јавног позива/конкурса.

Уколико до објављивања јавног позива/конкурса дође до измена у тексту редовних јавних позива/конкурса Националне службе за запошљавање, измене ће се примењивати и на садржину јавних позива/конкурса који ће се објавити на основу овог Плана.

Средства се преносе Националној служби за запошљавање.

Праћење реализације мера активне политике запошљавања ГО Севојно за 2016. годину, врши Национална служба за запошљавање – Филијала Ужице.

Национална служба за запошљавање и Градска општина Севојно закључују Споразум о начину реализације мера активне политике запошљавања ГО Севојно за 2016. годину.

Кроз анализу и процену потреба на терену, а у сарадњи са НСЗ, имајући у виду искуства из претходног периода, као и кретања у привреди , утврђене су мере којим би се смањила незапосленост и задовољиле потребе послодаваца у смислу ангажовања радника, оспособљавање лица за самостално обављање посла, унапређење институција тржишта рада и др. Ови приоритети упућују на посебне циљеве Локалног акционог плана за запошљавање Градсе општине Севојно за 2016. годину и сагласни су са НАПЗ за 2016. годину.

Акционим планом за 2016. годину предвиђена је следећа мера и програми активне политике запошљавања:

* јавни радови

## 5.1 Јавни радови

Јaвни рaдoви су мeрa aктивнe пoлитикe зaпoшљaвaњa кoja прeдвиђa oдoбрaвaњe срeдстaвa зa зaпoшљaвaњe нeзaпoслeних лицa сa eвидeнциje Нaциoнaлнe службe зa зaпoшљaвaњe и пoдрaзумeвa спрoвoђeњe aктивнoсти кoje прeдузимa пoслoдaвaц - извoђaч jaвнoг рaдa, a кoje имajу зa циљ oствaрeњe oдрeђeнoг друштвeнoг интeрeсa.

Јавни радови су мера активне политике запошљавања који се организују у циљу запошљавања, очувања и унапређења радних способности и побољшања материјалног положаја незапослених лица са територије Градске општине Севојно која се налазе на евиденцији Националне службе за запошљавање-Филијале Ужице као и ради остваривања одређеног друштвеног интереса.

**Jавни радови се организују у области:**

* **социјалних и хуманитарних делатности,**
* **одржавања и обнављања јавне инфраструктуре,**
* **одржавања и заштите животне средине и природе.**

Послодавац - извођач јавног рада запошљава лица са територије Градске општине Севојно, а са евиденције незапослених, чију је селекцију извршила Национална служба за запошљавање-Филијала Ужице. При селекцији лица приоритет ће имати теже запошљива незапослена лица и незапослени у стању социјалне потребе. Право учешћа у поступку спровођења јавних радова имају:

* **органи јединице локалне самоуправе,**
* **јавне установе и јавна предузећа,**
* **привредна друштва,**
* **предузетници,**
* **задруге,**
* **удружења грађана са седиштем на територији града Ужица**

Динамика реализације појединачних јавних радова зависи од конкретних активности утврђених плановима извођења радова и реалних могућности њиховог спровођења.

## 6. СРЕДСТВА ЗА РЕАЛИЗАЦИЈУ МЕРА

За реализацију мера активне политике запошљавања из Акционог плана, Градска општина Севојно је планирала средства у износу од 500.000,00 динара. Одлуком буџета Градске општине Севојно за 2016. годину издвојено је 500.000 ( пет стотина хиљада динара).

Реализацијом Локалног акционог плана за запошљавање на територији Градске општине Севојно за 2016. годину би се кренуло са активним решавањем проблема незапослености у нашем месту. С обзиром да из анализе тржишта рада произилази да је незапослено 459 лица ( децембар 2015. године), мере активне политике запошљавања утицаће да се смањи број незапослених на територији ГО Севојно

Запошљавање нових радника имало би огроман значај за Севојно у смислу повећања броја запослених, смањење броја корисника социјалне помоћи, смањење броја незапослених на евиденцији НСЗ.

**Одредбом члана 60. Закона о запошљавању и осигурању за случај незапослености утврђено је да локална самоуправа може да поднесе захтев за средства Министарству рада, запошљавања и социјалне политике. С обзиром да су потребе за спровођење мера активне политике запошљавања на територији Градске општине Севојно много веће и да је у буџету ГО Севојно за 2016. годину издвојено 500.000,00 динара, имајући у виду наше досадашње резултате у области запошљавања, Градска општина Севојно ће затражити додатна средства од Министарства у складу са законом.**

Предлог расподеле средстава за реализацију мера активне политике запошљавања ГО Севојно за 2016. годину може се видети у табели 15:

|  |  |  |  |  |
| --- | --- | --- | --- | --- |
| **Ред.бр.** | **Мера активне политике запошљавања** | **Потребна средства**  **(РСД)** | **Извори финансирања** | |
| **ЛС** | **РС** |
| 1. | Јавни рад | 990.000 | 500.000 | 490.000 |
| **Укупна потребна средства** | **990.000** |  |  |  |

*Табела 16.Табеларни приказ средстава за реализацију мера запошљавања*

## 

## 7. ИМПЛЕМЕНТАЦИЈА, МОНИТОРИНГ И ЕВАЛУАЦИЈА ЛОКАЛНОГ АКЦИОНОГ ПЛАНА ЗА ЗАПОШЉАВАЊЕ

У циљу  имплементације Локалног акционог плана за запошљавање, као и јасног дефинисања улога и одговорности у току процеса примене, механизми спровођења ЛАП за запошљавање, предвиђају процедуре који ће омогућити њено успешно спровођење. Дефинисање  механизама за спровођење ЛАП за запошљавање, омогући ће да се на ефикасан начин користе постојећи и изграде нови организациони капацитети, користећи расположиве људске ресурсе. Успостављања  механизама за спровођење ЛАП-а за запошљавање, треба да обезбеди:

* Успостављању мултисекторске сарадње између кључних актера у примени ЛАП за запошљавање;
* Коришћење организационих, људских и других ресурса у међусекторској повезаности, како би се избегла преклапања и омогућило максимално функционисање свих расположивих ресурса;
* Успостављање механизама наручивања услуга у циљу интегративног приступа решавању проблема незапослености;
* Јачањење партнерства локалних институција ( управа, јавна предузећа и установе), организација грађанског друштва и привредних субјеката у циљу примене политике запошљавања;

У оквиру локалних структура  разликују се:

* **СТРУКТУРЕ   УПРАВЉАЊА**

**Скупштина Градске општине Севојно**

* разматра  и одлучује о  усвајањуЛАП за запошљавање Градске општине Севојно
* доноси одлуку о буџетским средствима за реализацију активности предвиђене акционим плановима ( у оквиру Одуке о буџету ГО);
* годишње разматра и одлучује о прихватању извештаја о имплементацији ЛАП за запошљавање;

**Локални савет за запошљавање**

* иницира и координира процес израде локалне политике запошљавања
* креира Локални акциони план за запошљавање и прелаже Скупштини Градске општине Севојно на усвајање
* учествује у изради појединачних програма/пројеката у сагласности са Локалним акционим планом за запошљавање и Националним акционим планом за запошљавање;
* прати остваривање Локалног акционог плана и појединих пројеката/програма за запошљавање;
* доноси закључке и даје мишљења о питањима из своје надлежности и о њима обавештава органе града;
* даје мишљење на предлоге прописа и одлука које доноси Скупштина града Ужица у областима значајним за запошљавање;
* усваја годишње и периодичне извештаје о остваривању локалне политике запошљавање и подноси их Скупштини на усвајање.
* координира и подстиче сарадњу између заинтересованих страна и пружа помоћ у реализацији њихових активности;
* координира и подстиче остваривање међуопштинске сарадње која се односи на реализацију политике запошљавања и о томе обавештава органе града;
* **ОПЕРАТИВНЕ  СТРУКТУРЕ**

Оперативне  структуре за примену ЛАП за запошљавање представљају сви релевантни актери у локалној заједници, који могу да допринесу реализацији активности предвиђених акционим плановима, на  професионалан, ефикасан, ефективан и транспарентан начин.

**Оперативне структуре за израду и имплементацију ЛАП за запошљавање чине:**

* **Градска управа за послове финансија, рачуноводства и привреде– Одељење за локални економски развој, задужено за:**
* логистичку и административну подршку рада Локалног савета за запошљавање
* благовремено и континуирано информисање о свим програмима (националним и међународним) од значаја за реализацију циљева и активности дефинисаних ЛАП за запошљавање;
* подршку у изради пројеката/програма дефинисаних ЛАП за запошљавање;
* **Национална служба за запошљавање – Филијала Ужице, преузеће одговорност за:**
* благовремено информисање о програмима које реализује НСЗ
* пружање стручне подршке у припреми предлога програма/пројеката

Мрежа оперативне структуре  отворена је за све  институције, организације и појединце у  циљу подстицања плуралитета  пружалаца услуга и увећавања броја актера који делују на пољу реализације политике запошљавања.

Стављањем у функцију већег  броја институција и организација као дела оперативне структуре ствара се могућност јачања регионалних и међуопштинских веза, као и могућност да постојећи ресурси буду рационално искоришћени и доступни што већем броју незапослених.

Активности  на јачању сарадње  и укључивање нових актера за спровођење ЛАП за запошљавање су трајан стратешки задатак.

* **МЕХАНИЗМИ ЗА МОНИТОРИНГ И ЕВАЛУАЦИЈУ ЛОКАЛНОГ ПЛАНА АКЦИЈЕ ЗА ЗАПОШЉАВАЊЕ**

**Циљ мониторинга и  евалуације** Локалног акционог плана за запошљавање Градске општине Севојно је систематично и редовно прикупљање података, праћење  процеса имплементације стратешких циљева и задатака и процена успешности реализације овог стратешког документа.

**Сврха мониторинга и  евалуације** је побољшање ефикасности и успешности ЛАП за запошљавање, али и предлагање измена на основу извештаја о реализованим активностима.

|  |  |
| --- | --- |
| **Временски оквир** | **Мониторинг** се спроводи  у континуитету за цео период имплеметнације ЛАП за запошљавање |
| **Евалуација** ће се спроводити једном годишње и пратиће имплеметнацију  акционог плана. |
| **Предмет мониторинга и  евалуације** | Мониторинг и евалуација представљају целовито сагледавање реализације стратешког и оперативних циљева и приоритета кроз:   * Прaћење процеса имплементације; * Праћење резултата спроведених активности; * Процену утицаја активности стратегије на квалитет живота корисника услуга. |
| **Индикатори** | Индикатори напретка и успешности остваривања ЛАП, одређени су на нивоу циљева, програма и пројеката. У реализацији активности користиће се квалитативни и квантитативни индикатори. |
| **Методе  и технике мониторинга  и евалуације** | За потребе успешне реализације мониторинга и евалуације ЛАП користиће се:   * извештаји носилаца реализације програма/ пројеката * евидентирање  програма, корисника и услуга; * анкете међу корисницима и пружаоцима услуга; * интервјуи; * скале процене; * анализа документације; * фокус групе; * аудио и видео записи; |
| **Носиоци процеса М&Е** | **Мониторинг ће реализаовати Одељење за локални економски  развој уз стручну подршку НСЗ Филијале Ужице** |
| **Носилац процеса евалуације је Локални савет за запошљавање** | |
| **Примена резултата мониторинга и евалуације** | Основна сврха прикупљања, обраде и анализе података о реализованим активностима је оцена оправданости и реалистичности ЛАП за запошљавање као предуслова за планирање будућих активности и услуга намењених грађанима/ кама Градске општине Севојно |

*Табела 17. Предвиђена методологија за спровођење Мониторинга Локалног акционог плана*

## 8. ОЧЕКИВАЊЕ ОД ПРОГРАМA

Реализацијом Локалног акционог плана за запошљавање на територији Градске општине Севојно за 2016. годину би се кренуло са активним решавањем проблема незапослености у нашем граду.

Запошљавање нових радника (заједно са стручном праксом) имао би огроман значај за ГО Севојно у смислу повећања броја запослених, смањење броја корисника социјалне помоћи, смањење броја незапослених на евиденцији НСЗ. Истовремено то би представљало активније учешће локалне самоуправе у развоју националне стратегије за смањење незапослености..

|  |  |  |  |  |  |  |  |
| --- | --- | --- | --- | --- | --- | --- | --- |
| **ТАБЕЛАРНИ ПРИКАЗ НАЦРТА ЛОКАЛНОГ АКЦИОНОГ ПЛАНА ЗАПОШЉАВАЊА ЗА 2016. ГОДИНУ** | | | | | | | |
| **Ред.**  **број** | **Мере и програми** | **Очекивани резултати** | **Индикатори** | **Носиоци и партнери** | **Планирана средства** | **Извори финансирања (РСД)** | |
| **Буџет ЛС** | **Буџет РС** |
| 5.1 | Јавни радови | Организовање јавних радова од интереса за Градску општину Севојно и побољшање услова квалитета живота незпаослених лица | Број одобрених и реализованих пројекта јавних радова, број лица ангажованих на пословима јавних радова, број припадника рањивих група обухваћених програмом (50 година, Роми, вишкови запослених, ОСИ, остала незапослена лица у стању социјалне потребе) | Градска општина и НСЗ | 990.000,00 | 500.000 | 490.000 |

|  |  |  |  |
| --- | --- | --- | --- |
| **УКУПНА СРЕДСТВА** | **990.000,00** |  |  |